b'\n_START_ARTICLE_\nMike Rizzo\n_START_SECTION_\nMladost\n_START_PARAGRAPH_\nObiskoval je srednjo \xc5\xa1olo Holy Cross High School v mestu River Grove, Illinois, kasneje pa se vpisal na univerzo Saint Xavier University._NEWLINE_Na naboru lige MLB leta 1982 ga je v 22. krogu s skupno 553. izbiro izbral klub California Angels. Med letoma 1982 in 1984 je igral v treh ni\xc5\xbejih podru\xc5\xbenicah kluba: Salem Angels, Peoria Suns in Redwood Pioneers._NEWLINE_Po igralski upokojitvi je postal iskalec talentov, delo pa je na\xc5\xa1el pri organizacijah Chicago White Sox in Boston Red Sox. Ob ustanovitvi kluba se je leta 1998 pridru\xc5\xbeil Arizona Diamondbacks, kjer je med letoma 2000 in 2006 deloval kot Direktor iskanja talentov.\n_START_SECTION_\nWashington Nationals\n_START_PARAGRAPH_\nEkipi iz Washingtona se je kot pomo\xc4\x8dnik splo\xc5\xa1nega upravitelja in podpredsednik baseballskih dejavnosti pridru\xc5\xbeil 24. julija 2006 po povabilu Jima Bowdena. So\xc4\x8dasno je lastni\xc5\xa1tvo kluba od lige MLB prevzela lastni\xc5\xa1ka skupina iz Washingtona pod vodstvom Teda Lernerja._NEWLINE_Tri dni po Bowdenovem nenadnem odstopu 1. marca 2009 je predsednik mo\xc5\xa1tva Stan Kasten Rizza imenoval za vr\xc5\xa1ilca dol\xc5\xbenosti splo\xc5\xa1nega upravitelja. Vlogo vodilnega podpredsednika in splo\xc5\xa1nega upravitelja je za nedolo\xc4\x8den \xc4\x8das prevzel 20. avgusta 2009. 19. oktobra 2010 je s klubom podpisal 5-letno pogodbo, s katero je prevzel svoj dana\xc5\xa1nji polo\xc5\xbeaj._NEWLINE_Rizzo je zaradi prisilnega kon\xc4\x8danja sezone Stephena Strasburga septembra 2012 kot del metal\xc4\x8devega okrevalnega postopka po Tommy Johnovi operaciji prejel \xc5\xa1tevilne kritike.'